Diari Oficial de la Generalitat Valenciana


Sumari del DOGV 5606, del 25-09-2007 (2007/10201)

Bases de la convocatòria per a la provisió de quatre places de peó, corresponents a l'oferta d'ocupació pública de l'any 2004.
------------------------------------------------------------------------------------------------------------------------------

### Dades del document

Número de DOGV
:   5606

Data del DOGV
:   25-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10170


Data del document
:   20-07-2007

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * administració local
    * personal de serveis
    * concurs administratiu

Bases de la convocatòria per a la provisió de quatre places de peó, corresponents a l'oferta d'ocupació pública de l'any 2004. [2007/10080]  
Pedro Hernández Mateo, alcalde president de l'Ajuntament de Torrevieja, fa saber:  
Que mitjançant el Decret de l'Alcaldia, de data 20 de juliol del 2007, es van aprovar les bases i la convocatòria de les proves selectives per a proveir quatre places de peó, durant períodes de temps de dos mesos a l'any, novembre i desembre, com a personal laboral fix discontinu, vacants en la plantilla d'este ajuntament, i incloses en l'oferta pública d'ocupació de l'any 2004. Es transcriuen a continuació les bases íntegres:  
Bases de la convocatòria que han de regir les proves selectives per a la provisió de quatre places de peó, durant períodes de temps de dos mesos a l'any, novembre i desembre, com a personal laboral fix discontinu, vacants en la plantilla d'este ajuntament, i incloses en l'oferta pública d'ocupació de 2004   
Primera. Objecte de la convocatòria  
1.1. L'objecte de la present convocatòria és la provisió de quatre places de peó, durant períodes de temps de dos mesos a l'any, novembre i desembre, com a personal laboral fix discontinu, vacants en la plantilla d'este ajuntament, i incloses en l'oferta pública d'ocupació de l'any 2004.  
1.2. La provisió d'estes places, incloses en la plantilla de personal d'este ajuntament s'efectuarà mitjançant el sistema d'oposició lliure.  
Segona. Condicions dels aspirants  
2.1. Per a prendre part en esta convocatòria, els aspirants hauran de complir els requisits següents:  
a) Ser espanyol; o nacional d'un dels restants estats membres de la Unió Europea; o d'aquells estats a què s'aplique la lliure circulació de treballadors segons els tractats internacionals signats per la Unió Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de l'edat esmentada que visquen a càrrec seu, i els estrangers residents a Espanya, en igualtat de condicions que els nacionals dels estats membres de la Unió Europea.  
b) Haver fet els 18 anys d'edat i no excedir d'aquella en què falten 10 anys per a la jubilació forçosa per edat.  
c) Posseir el certificat escolar, o equivalent. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.  
d) No patir cap malaltia ni defecte físic que impedisquen l'exercici de les corresponents funcions.  
e) No haver sigut separat mitjançant un expedient disciplinari del servei a l'Estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni sotmés a cap causa d'incapacitat específica prevista en la legislació vigent.  
2.2. Les persones aspirants hauran de complir totes les condicions enumerades l'últim dia que finalitze el termini de presentació d'instàncies, llevat de les detallades en la lletra e), que hauran de referir-se al moment d'acabament de les proves selectives amb la publicació de la llista d'aprovats.  
Tercera. Instàncies  
3.1. Les instàncies on se sol·licita prendre part en les proves selectives convocades s'han d'adreçar a l'alcalde president de l'Ajuntament, sense que calga pagar cap tipus de taxa per a participar en estes proves selectives.  
3.2. Es presentaran dins del termini de 20 dies naturals, comptadors des de l'endemà de la publicació de l'anunci d'esta convocatòria en el Boletín Oficial del Estado, al Registre General d'este ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3. Els sol·licitants han de manifestar en les instàncies que compleixen totes les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa que disposa el Reial Decret 707/1979.  
Quarta. Admissió d'aspirants  
4.1. Una vegada haja finalitzat el termini de presentació d'instàncies, la Presidència de la corporació aprovarà la llista provisional de persones aspirants admeses i excloses, que es farà pública en el Butlletí Oficial de la Província d'Alacant i s'exposarà al tauler d'edictes de la corporació, i es concedirà un termini de 15 dies per a reclamacions, d'acord amb l'article 71 de la Llei 30/1992. Les reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.  
4.2. El que s'ha dit adés s'entén sense perjudici del que disposa l'article 71 del text legal esmentat, quant a l'esmena de defectes.  
Cinquena. Tribunal qualificador  
5.1. El tribunal qualificador estarà constituït en la forma següent:  
President: l'alcalde president, o membre de la corporació en qui delegue.  
Vocals:   
- Un representant de l'administració del Consell de la Generalitat valenciana designat per la Direcció General de l'administració local.   
- Un funcionari de carrera designat per la corporació.  
- Un representant designat pel comité de personal d'este ajuntament.  
Secretari: el de la corporació o funcionari en qui delegue, amb veu i vot.  
5.2. La designació dels membres del tribunal, titulars i suplents, es farà pública en el Butlletí Oficial de la Província d'Alacant i al tauler d'edictes de la corporació.  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
5.4. Els membres del tribunal hauran d'abstenir-se de formar-ne part, quan concórreguen les circumstàncies establides en l'article 28 de la Llei 30/1992 o en l'article 13.2 del Reial Decret 364/1995, de 10 de març.  
5.5. Les persones aspirants podran recusar els membres del tribunal en els termes establits en l'article 29 de la Llei 30/1992.  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.  
5.7. El tribunal podrà disposar la incorporació als seus treballs d'assessors especialistes per a la realització de les proves, en els termes que estableix el Reial Decret 364/1995, de 10 de març.  
5.8. El tribunal es classifica en la categoria cinquena als efectes establits en el Reial Decret 462/2002, de 24 de maig, sobre indemnitzacions per raó del servei.  
5.9. Les tres cinquenes parts dels membres del tribunal hauran de tenir coneixement escrit i oral del valencià, segons disposa l'article únic de l'Ordre de 17 de juliol de 1989, de la conselleria d'Administració Pública de la Generalitat valenciana.  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons disposa l'article únic de l'ordre adés esmentada.  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.  
Sisena. Desenvolupament i publicitat de les proves  
6.1. Les bases, una vegada aprovades per un decret de l'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Comunitat Valenciana. L'anunci extractat de la convocatòria es publicarà en el Boletín Oficial del Estado.  
6.2. Tots els anuncis de tràmits posteriors es publicaran en el Butlletí Oficial de la Província d'Alacant, tal com es concreta en els distints epígrafs d'estes bases i llevat del que disposa l'apartat 6.5 següent.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.  
6.3. Els exercicis de les proves no podran començar fins que hagen transcorregut dos mesos des de la data en què aparega publicat l'anunci de la convocatòria en el Boletín Oficial del Estado.  
6.4. Sense perjudici del que s'ha dit més amunt, el començament del primer exercici s'anunciarà en el Butlletí Oficial de la Província d'Alacant, amb 15 dies d'antelació com a mínim, indicant així mateix el dia, hora i lloc de realització.  
6.5. El començament dels restants exercicis s'anunciarà només al tauler d'edictes de l'Ajuntament i del local on s'haja realitzat la prova precedent; haurà de transcórrer entre la realització d'un exercici i l'altre, un termini mínim de 72 hores i fer-se públic l'anunci de començament amb una antelació mínima de 24 hores.  
6.6. Els opositors seran convocats per a cada exercici en crida única, llevat dels casos de força major, degudament justificats i valorats lliurement pel tribunal.  
6.7. L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre amb este objecte.  
Setena. Sistema de selecció  
Els exercicis de l'oposició seran dos, de caràcter obligatori i eliminatori.  
7.1. Primer exercici. Consistirà a contestar 25 preguntes tipus test, amb tres respostes alternatives, de les quals només una serà vàlida, i relacionades amb el temari que figura en l'annex I d'esta convocatòria.  
La duració d'este exercici serà de 30 minuts.  
7.2. Segon exercici. Consistirà a efectuar una prova pràctica, que determinarà el tribunal immediatament abans de la seua realització, i relacionada amb el temari que figura en l'annex II d'esta convocatòria.  
Este exercici es desenvoluparà durant un temps màxim d'una hora.  
Huitena. Qualificació  
8.1. Els membres del tribunal qualificaran els exercicis d'esta oposició amb una puntuació de 0 a 10 punts, i seran eliminats els aspirants que no arriben a un mínim de 5 punts en cada un.  
8.2. Les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'este.  
La qualificació de cada exercici es durà a terme i es farà pública així que haja finalitat este.  
8.3. El criteri de qualificació de l'exercici tipus test serà el següent:  
El resultat de dividir 10 entre el nombre total de preguntes vàlides serà multiplicat pel nombre de respostes encertades. A eixe resultat se li restarà la penalització de les respostes errònies i en blanc, amb el criteri següent:  
- Penalització de cada pregunta errònia: el 50% del que val cada resposta encertada multiplicat pel nombre de respostes errònies.  
- Penalització de cada pregunta en blanc: el 25% del que val cada resposta encertada multiplicat pel nombre de respostes en blanc.  
8.4. La qualificació definitiva es determinarà sumant els punts obtinguts en els dos exercicis obligatoris.  
8.5. El tribunal farà pública la relació de persones aprovades que hagen obtingut la major qualificació final, les quals no podran sobrepassar el nombre de places convocades.  
8.6. Si en l'últim exercici hi ha més opositors aprovats que el nombre de places a cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que, una vegada sumades totes les notes, es proposaran aprovats en l'últim exercici només els qui més nota tinguen, i se suspendran els restants. La nota final que figurarà en l'acta final de l'oposició és la suma de la puntuació de tots els exercicis de l'oposició.  
Novena. Relació d'aprovats i presentació de documents  
9.1 Una vegada acabada la qualificació de les persones aspirants, el tribunal publicarà la llista amb els aprovats i elevarà l'esmentada relació a l'autoritat competent per a la firma del contracte oportú.  
9.2 Els opositors aprovats presentaran a la Secretaria General de la corporació, dins del termini de 20 dies naturals, a partir de la publicació de la llista de persones aprovades, els documents acreditatius de les condicions que per a prendre part en les proves s'exigeixen en la base segona, i que són:  
a) Certificat de naixement, que podrà suplir amb la fotocòpia del seu document nacional d'identitat (esta última haurà de presentar-se acompanyat de l'original per a compulsar-la).  
b) Còpia autenticada o fotocòpia (que haurà de presentar-se acompanyada de l'original per a compulsar-la) del títol que posseïsca, d'entre els exigits en l'apartat 2.1.c), o justificant d'haver pagat els drets per a la seua expedició. Si estos documents s'han expedit després de la data en què va expirar el termini de presentació d'instàncies, hauran de justificar el moment en què van concloure els seus estudis.  
c) Certificat mèdic acreditatiu de no patir cap malaltia ni defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.  
d) Declaració jurada de no haver sigut separat per un expedient disciplinari del servei de l'Estat o de l'administració autònoma o local, ni estar inhabilitat per a l'exercici de les funcions públiques.  
e) Declaració jurada de no estar sotmés a cap causa d'incapacitat específica establida en la legislació vigent i que anul·laria el seu nomenament, conforme al que estableix l'article 136 del Reial Decret Legislatiu 781/1986.  
9.3 La persona que tinga la condició de funcionària pública o laboral, estarà exempta de justificar documentalment les condicions i requisits ja demostrats per a obtenir el seu anterior nomenament, havent de presentar un certificat del ministeri, comunitat autònoma, corporació local o organisme públic del qual depenga, que acredite la seua condició i totes les circumstàncies que consten en el seu expedient personal.  
9.4. La persona que, dins del termini indicat i llevat de casos de força major, no presente la documentació, o si en examinar-la es dedueix que no té algun dels requisits assenyalats en la base segona, no podrà ser contractat, i quedaran anul·lades totes les seues actuacions, sense perjudici de la responsabilitat en què poguera haver incorregut per falsedat en la instància.  
9.5 Una vegada les persones aspirants proposades hagen efectuat el que s'ha establit adés, el tribunal elevarà una proposta a l'òrgan municipal competent, que durà a terme la corresponent contractació.   
Si no es formalitza el contracte en el termini assenyalat, sense una causa justificada, quedaran en la situació de cessants.  
Deu. Incidències  
10.1. El tribunal està facultat per a resoldre els dubtes que es presenten i prendre els acords que calguen per al bon ordre d'esta convocatòria, en tot allò que no disposen estes bases.  
10.2. La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats per les persones interessades, en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Deu. Legislació aplicable  
En tot allò que no prevuen les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat valenciana, pel qual s'aprova el Text Refós de la Llei de la Funció Pública Vale0nciana; Llei Orgànica 4/2000, d'11 de gener; text de bases generals de selecció del personal al servei de les entitats locals de la Comunitat Valenciana, aprovat per la Resolució de 14 de novembre del 2005, i la resta de disposicions complementàries vigents.  
ANNEX I  
Tema 1. Activitats culturals a Torrevieja. Principals característiques. Periodicitat.  
Tema 2. Programació d'estiu. Línies generals de la programació. Principals esdeveniments.  
Tema 3. Principals infraestructures culturals per al desenvolupament de la programació d'estiu. Descripció d'estes.  
Tema 4. Descripció d'un concert a Las Eras de la Sal. Desenvolupament d'este.  
Tema 5. Descripció d'una obra de teatre a Las Eras de la Sal.  
ANNEX II  
Tema 1. Muntar un peu de rei.  
Tema 2. Muntar i/o desmuntar un bastidor.  
Tema 3. Cobrir un lateral de l'escenari.  
Tema 4. Muntar i/o desmuntar dos elements del trust.»  
Cosa que es publica íntegrament en el Butlletí Oficial de la Província d'Alacant, Diari Oficial de la Comunitat Valenciana i al tauler d'edictes de la corporació, perquè se'n prenga coneixement, així com un extracte en el Boletín Oficial del Estado. Tot això en compliment del que preveuen les bases que regeixen esta convocatòria i a efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
Torrevieja, 20 de juliol del 2007.- L'alcalde president: Pedro Hernández Mateo.